18. ΑΝΑΓΚ.ΝΟΜΟΣ υπ’ αριθ. 267 της 20/23 Ιαν. 1968 (ΦΕΚ Α΄ 13) Περί τρόπου προαγωγής στρατιωτικών εν ενεργεία εκτελούντων καθήκοντα μελών Υπουργικού Συμβουλίου. Άρθρον μόνον.-(«Στρατιωτικοί εν ενεργεία εις ους επί τη βάσει του Α.Ν. 12/1967 ή άλλης τινός διατάξεως, έχουσιν ανατεθή καθήκοντα μελών του Υπουργικού Συμβουλίου, προάγονται κατά παρέκκλισιν από πάσης ισχυούσης διατάξεως δια Β.Δ/τος εκδιδομένου προτάσει του Υπουργικού Συβουλίου, εις τον βαθμόν εις ον έχει προαχθή νεώτερός των τη επετηρίδι του κλάδου εις ον ανήκουσιν»). Το άρθρον μόνον αντικατεστάθη αφ’ ης ίσχυσεν ως άνω δια του κατωτ. Α.Ν. 276/1968. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 